Enzo Ratsito

## Enzo RATSITO
Enzo RATSITO, dia mpilalao sarimihetsika, mpihira, talen'ny zavakanto, ary mpandihy manana fiaviana frantsay sy malagasy, mana-mpahaizana manokana amin'ny fandikana feo sarimihetsika(doublage).

## Tantaram-piainana
Teraka tamin'ny volana febroary 1998 i Enzo RATSITO. Izy no  zanaka fahatelo ary hany zazalahy ao amin'ny fianakaviana misy ankizy efatra. Tamin'ny fahadimy taonany no nahalalan'ny karate. Nanao fanazarantena amin'ny "kumité" izy, ka nahatratra ny haavo iraisam-pirenena sy nasionaly amin'ny maha atleta avo lenta azy. Nahazo ny mari-pahaizana  ahafahany mampianatra sy mitantana klioba toy ny: 

•Diplaoman'ny mpampiofana federaly (DAF)

•Diploman'ny mpanazatra federaly (DIF)

•Taratasy fanamarinana ny momba ny fahaiza-manao matihana (CQP).

Rehefa valo taona izy, dia niditra tao amin'ny vondrona mpilalao an-tsehatra amin'ilay komedia mozika "Le Roi Lion" tao amin'ny teatra Mogador. Nanao fiofanana momba ny dihy, hira, ary teatra izy tao.

Nanomboka nianatra piano klasika tao amin'ny "conservatoire municipal de plaisir ", any Yvelines  izy tamin'ny taona 2008. Nianatra taranja mozika maro samihafa ihany koa izy nandritra izany, toy ny: Hira an-tsehatra, sy ny maoderina "jazz",... Nandray anjara tamin'ny fifaninanana hira tamin'ny fandaharana amin'ny fahitalavitra toy ny: "L'ecole des Stars", izay nankasitrahan'ny mpijery noho ny feony miavaka sy ny fisehoany an-tsehatra.

Nisoratra anarana tamin'ilay fandaharana "A la recherche du nouveau Michael Jackson" izy, tamin'ny taona 2010, ka nahazoany ny anarana malaza haingana hoe: >. Nanao tetikasa maro izy taorian'izay, "Au-delà des murs" tao amin'ny kianja fanatanjahan-tena tao Paris, "Generation Moonwalk" tao amin'ny Zénith de Paris sy "Goudmalon", fampirantiana nataon'i Jean-Paul Goud tao amin'ny "musée des arts décoratifs", nosoratan'i Michel Ocelot. Nihira ihany koa izy tao amin'ny foiben'ny UEFA, ho fanohanana ny firotsahan'i Frantsa ho mpampiantrano ny Euro 2016.

Tamin'ny taona 2011, dia nantsoina izy hanao fandikana  feo sarimihetsika, nofidiana ho feon'i Jared  S.Glimor (Henry Mills)ao amin'ilay andian-tantara "Once Upon a Time". Izy ihany koa no nanao ny feo amin'ny teny frantsay ho an'ireo sarimihetsika lava sy andian-tsarimiaina maro. Anisan'izany ny toetran'i Aurel ao amin'ny "Dilili à Paris nosoratan'i Michel Ocelot. Nofidian'i Jamel Debbouze izy, hilalao an'i Diego ao amin'ny sarimihetsika "Pourquoi j'ai pas mangé mon père ?".

Niditra tao amin'ilay fialamboly "Tik Tok" izy tamin'ny taona 2011, ary nahazo laza tamin'ny lahatsary iray nanaovany teny nalaza avy amin'ny toetran'i Tanjirō Kamado, tamin'ny dikan-teny frantsay no nanoratany ny feo tamin'ilay andian-tantara "Demon Slayer", ilay teny malaza hoe "NEZUKO!". Manana mpanaraka maherin'ny 215000 ao amin'ny "Tik Tok" izy amin'izao.

Niasa ho mpamokatra ara-javakanto amin'ireo dikan-teny frantsay samihafa novokarin'ny "Crunchyro" izy, tamin'ny taona 2022.

## TEATRA

•2008-2010: Le Roi Lion: Simba loza

•2009: Au-delà des murs niarahany tamin'i Catherine Lara tao amin'ny "Palais de sports à Paris".

## FAMPISEHOANA AMIN'NY FAHITALAVITRA

•2010: A la recherche du nouvel Michael Jackson

•2011: Fan des stars

•2011: N'oublie pas les paroles

## LOHARANO
1.https://fr.wikipedia.org/wiki/Enzo_Ratsito

2.https://wikidoublage.fandom.com/fr/wiki/Enzo_Ratsito

3.https://doublage-france.fandom.com/fr/wiki/Enzo_Ratsito

4.https://www.nautiljon.com/people/enzo+ratsito.html

5.https://kultur-manga.fr/?team=enzo-ratsito